Lav et referat af nedenstående tekst:

Tekst:
Det kan være svært nok at læse og forstå teksterne på offentlige hjemmesider - men med et hørehandicap bliver det bestemt ikke lettere, nærmest tværtimod. Derfor har Center for Døvblindhed og Høretab i Aalborg udviklet en digital hjælp til døve i samarbejde med Aalborg Universitet. Det er den første digitale hjælp af sin slags i Danmark og hedder "Adgang med tegn". Allerede nu kan værktøjet bruges på Aalborg Kommunes hjemmeside, hvor døvblinde får hjælp til at læse og forstå svære ord via små videoer, der viser tegnet for ordet. Noget, der har manglet i den digitale udvikling, som har gjort det svært for døvblinde selv at færdes på nettet. Video med tegnsprog hjælper "Adgang med tegn" er gratis både at bruge og at installere på offentlige og private hjemmesider. Her er det de enkelte hjemmesiders opgave at installere værktøjet - men for brugerne er det både gratis og let bare klikke på ikonet "Slå til/fra" på hjemmesiden, og så er hjælpen inden for rækkevidde. Værktøjet får udvalgte svære ord til at lyse op med gult på skærmen, og brugeren kan derefter selv vælge, hvilke ord vedkommende gerne vil have vist med tegn - og ved at klikke på dem dukker en lille lydløs video med tegnet op. I alt indeholder "Adgang med tegn"'s database 17.000 tegnvideoer, og værktøjet kan bruges på både smartphones, tablets og computere. Gratis at bruge og installere "Adgang med tegn" er gratis både at bruge og installere - og alle hjemmesider, både offentlige og private, kan hente og installere værktøjet. En komplet guide til at installere kan findes på www.adgangmedtegn.dk . I Danmark findes der cirka 10.000 tegnsprogsbrugere. Heraf er cirka 5000 døve, og op mod 70 procent af dem har udfordringer med at læse. Det viser undersøgelser, som Center for Døvblindhed og Høretab har lavet i samarbejde med både universiteterne i Aalborg og København.

Referat:
Døve kan nu med et digitalt værktøj få hjælp til bedre at færdes på nettet og læse og forstå de sværeste ord.